### Beslutning

Tove Gregersen, Solvej Andresen, Johanne Toft og Frida Clausen kunne tiltræde indstillingen i overensstemmelse med Magistratens anbefaling.

Regitse Christensen tog forbehold.

Ib Lauridsen kunne ikke tiltræde indstillingen.

Frederik Winther var forhindret i at deltage i udvalgets behandling af sagen.

### Resumé

På grundlag af regeringens udspil, Ét [adresse] uden parallelsamfund – Ingen Ghettoer i 2030, er en række lovændringer trådt i kraft den 1. december 2018.

Lovændringerne indebærer skærpede anvisnings- og udlejningsregler. Formålet er at ændre beboersammensætningen i udsatte boligområder.

Byrådet skal godkende implementeringen af de nye regler for kommunal anvisning og kombineret udlejning i [adresse].

Det er formålet med den kommunale anvisning at undgå, at flere områder i [adresse] bliver udsatte boligområder. Den ”håndholdte balancerede anvisning” tager hensyn både til borgerens behov og beboersammensætningen i afdelingen, hvor den ledige bolig er. Anvisningen skal bidrage til at opnå en mere bladet beboersammensætning i områder, der er i social balance.

Kombineret udlejning i udvidet form indebærer, at boligforeningen i områder, hvor der er en høj andel af borgere udenfor arbejdsmarkedet, skal afvise boligsøgende på ventelisten, der modtager eller har modtaget offentlige ydelser i 6 sammenhængende måneder.

Det foreslås, at Teknik og Miljø fremadrettet bemyndiges til i samarbejde med Sociale Forhold og Beskæftigelse og Borgmesterens Afdeling at træffe beslutning om, hvor og hvor længe kombineret udlejning anvendes.

### Indstilling

Det indstilles

At 1) Kombineret udlejning i den udvidede form gælder i [adresse]/Toveshøj, [adresse], [adresse], [adresse] og [adresse] i 2019-2023.

At 2) Teknik og Miljø bemyndiges til fremadrettet i samarbejde med Sociale Forhold og Beskæftigelse og Borgmesterens Afdeling at træffe beslutning om, hvor og hvor længe kombineret udlejning anvendes.

### Sagens forløb

13-12-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 17-12-2018 Magistraten

Fremsendes til [adresse] med bemærkning, at Magistraten i mødet den 17. december 2018 anbefaler, at byrådet tiltræder Magistratsafdelingen for Sociale forhold og Beskæftigelses og Teknik og Miljøs indstilling af 3. december 2018.

Borgmesterens Afdeling orienterede om, at der kommer en årlig drøftelse ud fra [adresse].

Evaluering af udlejningsregler fra sidste år vedlægges til byrådsbehandlingen.

Rådmand Carlo Krogh tog forbehold overfor "At 2".

Rådmand Christina Thygesen og Steven Mogensen tog forbehold.

Stine Nissen var forhindret i at deltage i sagens behandling.

 16-01-2019 [adresse]
Fremsendes til Teknisk Udvalg til behandling i henhold til beslutning i byrådets møde den 16. januar 2019.
 06-02-2019 Teknisk Udvalg
Udsat.
 18-02-2019 Teknisk Udvalg

Tove Gregersen, Solvej Andresen, Johanne Toft og Frida Clausen kunne tiltræde indstillingen i overensstemmelse med Magistratens anbefaling.

Regitse Christensen tog forbehold.

Ib Lauridsen kunne ikke tiltræde indstillingen.

Frederik Winther var forhindret i at deltage i udvalgets behandling af sagen.

 20-02-2019 [adresse]
Beslutning ikke frigivet